Din søster har desværre ikke mulighed for at få beregnet boligstøtten ud fra 85 kvadratmeter, nu hvor hun er blevet alene. Det er korrekt, at der kun er særlige regler for pensionister. Dem finder du i boligstøttelovens § 13, hvor der står at boligudgiften for pensionister ikke ændres, hvis arealgrænserne overskrides som følge af, at pensionistens ægtefælle dør eller flytter i en plejebolig. Det samme gælder, hvis en person, der havde fælles husstand med pensionisten i mindst fem år, dør eller flytter i plejebolig. Så din søster bliver nok nødt til at finde noget billigere at bo i.